The review is available in: ไทย/English

โดนแซวหลายรอบแล้วว่ามีแต่รีวิวร้านขนม โอเคๆเปลี่ยนบรรยากาศบ้างก็ได้ 555 (ก็แหมเวลาแต่งรูปของหวานมันเพลินกว่านี่คะ) รีวิววันนี้เอาใจคนชอบทาน Yakiniku โดยเฉพาะเลยค่ะ

ร้านที่พัชแนะนำวันนี้มีชื่อว่าร้าน Yakiniku Tan อยู่ใน โครงการ Arena 10 ค่ะ วิธีการเดินทางก็ง่ายๆค่ะ BTS ทองหล่ออีกแล้ว 55 หลังจากนั้นก็เรียกแท็กซี่หรือวินมอร์เตอร์ไซด์ต่อได้เลยค่ะ บอกเค้าว่า Arena 10 รู้จักทุกคนค่ะ (ถ้าเจอคนที่ไม่รู้จริงๆก็อย่าไปว่าเค้านะคะ -*-) ทางโครงการมีที่จอดรถให้พร้อมเลยค่ะ โดยเราสามารถเอาบิลค่าใช้จ่ายไปแสตมป์ค่าที่จอดรถฟรีได้เลย :D ร้านจะอยู่ทางด้านขวาของทางเข้าที่จอดค่ะ ตัวร้านเป็นสีดำและมีป้ายสีเหลืองติดอยู่

เมื่อเดินเข้าไปถึงหน้าร้านแล้วพนักงานก็จะออกมาต้อนรับและพาไปที่โต๊ะค่ะ ร้านปิ้งย่างปกติจะต้องมีคราบเหนียวๆติดใช่มั้ยคะ (หงุดหงิดทุกทีที่ใส่เสื้อสีสว่างๆไปแล้วมันเลอะ 55) ถ้ามาร้านนี้รับรองหายห่วงค่ะ สะอาดเรียบ บริเวณร้านก็จะเล็กๆหน่อย ที่เตาเค้าจะมีเครื่องดูดควันออกไปให้เลย ดังนั้นไม่ต้องกังวลเรื่องกลิ่นที่จะติดเสื้อผ้าออกไปค่ะ ☺ 

เมนูเค้าก็จะมีให้เลือกทั้งแบบ A la carte และ Buffet ค่ะ แต่วันนี้พัชไปกับพี่ๆอีก3ท่าน ทุกคนหิวมากเลยจัดเป็น Premium Buffet Type B ราคาตกอยู่ที่ 933.66 บาทต่อหัว (พัชรวม Vat และ Service chargeให้แล้วค่ะ)โดยเราจะสามารถสั่งเนื้อpremiumได้1ชนิด (**รายละเอียดอยู่ที่ตอนท้ายของรีวิว) และสั่งเนื้อ Buffet แบบธรรมดาได้ไม่อั้น (*รายละเอียดอยู่ที่ตอนท้ายของรีวิว)

แฮ่ๆ มันน่ากินไปหมดเลย พัชเลยยกหน้าที่สั่งให้ท่านพี่ค่ะ 555 คุณภาพเนื้อต้องบอกว่าดีจริงค่ะ สดและอร่อย ไม่ผิดหวังกับราคาที่จ่ายไปเลยจริงๆค่ะ :D พนักงานก็บริการน่ารักค่ะ คือท่านพี่ทั้งหลายของพัชชอบเล่นมุข เค้าก็หัวเราะตอบ (แต่ถึงเค้าไม่หัวเราะท่านพี่พัชก็ยังหัวเราะกันเองได้ค่ะ หายห่วง 5555)

อาหารห้ามทานเหลือนะคะ ปรับจานละ 300 บาท D: ให้เวลาทาน 90 นาทีและลูกค้าจะต้องสั่งอาหารก่อนที่ร้านจะปิด30นาทีค่ะ เคล็ดลับการย่างเนื้อให้อร่อยคือไฟต้องแรงนะคะ และอย่าพลิกเนื้อหลายรอบให้ด้านนึงสุกแล้วค่อยพลิกทีเดียวค่ะ (ได้เคล็ดลับมาจากท่านพี่ปลายขอบคุณคร๊าฟ)

* สำหรับเนื้อในบุปเฟ่ต์แบบธรรมดาก็จะมีตามนี้ค่ะ (for normal Buffet)
1. วากิว คารุบิ (Wagyu Karubi)
2. วากิว คาตาบาระ (Wagyu Katabara)
3. วากิว โรส (Wagyu Roast)
4. ลิ้นโคขุนเกรด B (Tan Shio Tare)
5. คารุบิ (Karubi)
6. โรส (Roast)
7. ไก่กระเทียม (Chicken Garlic)
8. ผ้าขี้ริ้วเนื้อ (Senmai)
9. เนื้อเสือร้องไห้เกรด A (Harami)
10. ตับเนื้อย่าง (Gyu Liver Yaki)
11. เนื้อหมูใส่เกลือ,ซอส (Buta Shio, Tare)
12. เบคอน (Buta Bacon)
13. ไส้อ่อนหมูย่าง (Buta Horumon)
14. เนื้อไก่ (Tori Momo)
15. กุ้งแม่น้ำย่าง เกลือ,ซอส (Ebi Shio,Tare)
16. ปลาหมึก (Ika)
17. ปลาแซลมอน (Salmon)
18. หอยแมลงภู่นิวซีแลนด์ (Muuru Gai)
19. ผักกาดหอม (Sanchu)
20. ผักกาดขาวดอง (Kimuchi)
21. ผักย่าง (Yasaiyaki)
22. ข้าวสวยญี่ปุ่น (Gohan)
23. ซุปไข่ (Clear egg soup)


** Type B Buffet
1.	เนื้อวากิวส่วนสันคอ (Wagyu Karubi)
2.	เนื้อส่วนไหล่พับใน (Wagyu Katabara)
3.	เนื้อวากิวส่วนสะโพก (Wagyu Roast)
4.	เนื้อเสือร้องไห้ วากิว (Wagyu Harami)
5.	ลิ้นโคขุนเกรด A (Jyotan Shio, Tare)
6.	ลิ้นโคขุนเกรด A ลูกเต๋า (Tankoro)
7.	เนื้อสันคอแบบพิเศษเกรด A (Chuck Rib Karubi)
8.	หอยเซลล์ ฮอกไกโด (Hokaido Hotate)

